આ સંજોગો અને સ્‍થિતિ હોવા છતાં સાવરકુંડલા યાર્ડની ગયા મહિને યોજાયેલી ચૂંટણીમાં સાવરકુંડલાના ધારાસભ્‍ય દુધાત અને ધારાસભ્‍ય લાઠી વિગેરે જિલ્‍લા કોંગ્રેસના જવાબદારોએ આ યાર્ડમાં મારા સ્‍થાને ભાજપનાપૂર્વ ધારાસભ્‍ય (ત્રણ ટર્મ) કાળુભાઈ વિરાણીને લાવવા માટે તન-મન-ધનથી કામ કરેલ. એક કોંગ્રેસને વરેલા મારા જેવા કાર્યકરને એ.પી.એમ.સી.ની ચૂંટણીમાં મદદ કરવાને બદલે મને દૂર કરીને એ.પી.એમ.સી. ભાજપને હવાલે કરવા સેટીંગ અને મહેનત કરેલ તેનાથી હું પહેલી વખત હૃદયથી ભાંગી પડયો છું અને અમરેલી જિલ્‍લામાં પાર્ટીમાં મહેનત, લાયકાત જેવી મેરીટ બાબતે કોઈ રક્ષણ નથી તેવું અનુભવી રહયો છું. એટલે આપ સૌની સાથે રાજયના મારા જેવા અન્‍ય કોંગ્રેસમેનોનું ઘ્‍યાન દોરાય તે માટે હું તા.3/11ના રોજ સવારે 11 થી ર કલાક દરમિયાન રાજીવગાંધી ભવન, પ્રદેશ કોંગ્રેસ સમિતિ સમક્ષ ધરણા કરવાનું નકકી કરેલ છે. તેની પાછળનો મારો કોઈ હેતુ રાજકીય બ્‍લેકમેઈલીંગ કે સ્‍ટંટ નથી મારે કોઈની વિરૂઘ્‍ધ ફરિયાદ કે રજૂઆત નથી કે આ માઘ્‍યમથી મારે કોઈના વિરૂઘ્‍ધ શિસ્‍ત ભંગ કે કોઈ પ્રકારની માંગણી માટે આ કાર્યક્રમ નથી જેની નોંધ લેશો. મારા આ કાર્યક્રમનો હેતુ માત્ર અમરેલી જિલ્‍લામાં કેવું ચાલે છે મેરીટને સ્‍થાને મની, પાર્ટીને બદલે પરિવાર, નિષ્ઠાને બદલે નાતના પેરામીટરથી બધુ ચાલે છે. જેમાં કોંગ્રેસ કલ્‍ચરથી કામ કરતા જીવન જીવતા માણસો માટે કેટલું દુષ્‍કર્ષ છે તેના તરફ પણ આપ સૌનું ઘ્‍યાન જાય તે માટે છે. આ કાર્યક્રમનું યોગ્‍ય અર્થઘટન કરવાઅંતમાં જણાવેલ છે.